Spolok priateľov vína vo Viničnom

organizuje

33. ročník výstavy vín Viničné 2015
POZVÁNKA A PRAVIDLÁ SÚŤAŽE

     Vážený vinár, vinárska spoločnosť- výrobcovia vín. Pozývame Vás do súťaže  33. ročníka 
Výstava vín Viničné 2015
 ktorú organizuje Spolok priateľov vína vo Viničnom.
Táto výstava  je zaradená do zoznamu nominačných výstav hroznových vín pre
Národný salón vín Slovenskej republiky 2015
Dodanie a zber súťažných vzoriek

     Súťažiaci dodá organizátorovi súťaže po 3 fľaše obsahu 0,75 l.  V  prípade menšieho balenia je potrebné dodať taký počet fliaš, aby objem vína bol minimálne 2 litre,  a to z každej súťažnej vzorky. Zberné miesto pre vzorky je v  Spoločenskom dome Aréna vo Viničnom (pri futbalovom štadióne) v dňoch 10.- 12. februára 2015 (utorok, streda, štvrtok) od 13.00 do 18.00 hodiny. 
Pre zaslanie vzoriek poštou je kontaktná adresa : Spolok priateľov vína vo Viničnom, Martin Ulrich, 

Brezová  44, 900 23 Viničné. Termín je do 12. februára 2015. Vzorky doručené po tomto termíne, 

ako aj nedodržanie požadovaného počtu fliaš a daného objemu – nebudú do súťaže zaradené.

Vzorky vín  je potrebné dodať spolu s vyplnenou prihláškou.
Každá fľaša musí byť označená nasledovnými údajmi:

· názov odrody alebo značky
· ročník

· prívlastok (ak je)

· kategória (1-4) a farebnosť (b,č,r)
· meno a adresa výrobcu

· pôvod hrozna (potreba vyplniť iba u tých výrobcov, ktorí sa budú uchádzať o CENU MVC)
     Dokladovanú deklaráciu prívlastkových vín a odrodové zatriedenie nebude pre túto súťaž organizátor od výrobcu vyžadovať. 
     Štartovné za každú vzorku činí 5 € a súťažiaci ju zaplatí pri odovzdávaní vzoriek priamo na zbernom mieste. Od štartovného sú oslobodení vystavovatelia z Viničného a školy so zameraním na vinohradníctvo a vinárstvo. Vzorky , ktoré budú v prívlastkoch hroziekový výber,ľadové víno,slamové víno a Tokajský výber  sú oslobodené od platenia štartovného.
     Organizátor súťaže si vyhradzuje právo na zakúpenie najvyššie ocenených vín za bežné trhové 

ceny, a to v počte do 6 fliaš. Vzorky zostávajú majetkom organizátorov a budú použité na verejnej

ochutnávke.
Súťažné kategórie
Kategória 1 -  vína tiché biele suché a polosuché so zbytkovým cukrom  do 12 g/liter

Kategória 2 -  vína tiché červené  suché a polosuché so zbytkovým cukrom  do 12 g/liter

Kategória 3 -  vína tiché ružové suché a polosuché so zbytkovým cukrom  do 12 g/liter

Kategória 4 -  vína tiché biele, červené a ružové polosladké a sladké  so zbytkovým cukrom  

                        nad 12,1 g/liter

Odborné hodnotenie
     Hodnotenie vzoriek vín vykonajú minimálne 5-členné odborné degustačné komisie dňa 16. februára 2015 od 15.00 hodiny. Pre senzorické hodnotenie vín sa použije 100 bodový systém Medzinárodnej únie enológov.
Hodnotenie je anonymné. Výsledné bodové ohodnotenie vzíde z aritmetického priemeru jednotlivých 
bodových hodnotení všetkých hodnotiteľov. Výsledná hodnota bude celočíselná, zaokrúhlená podľa matematicého pravidla zaokrúhľovania čísel na celé hodnoty.
Vína získajú nasledovné ohodnotenia:

Zlatá medaila           88-100 bodov

Strieborná medaila   84-87 bodov

     Organizátor  sa zaväzuje, že podľa pravidiel O. I. V.  neudelí viac ako 30 percent medailí (zlaté, strieborné   z celkového počtu súťažných vín. 
     V jednotlivých kategóriách 1-4 budú  udelené tituly ŠAMPIÓN, ktoré získajú vína vo finále hodnotenia 

predsedami degustačných komisií. Vína do finále vyberajú jednotlivé komisie, a v každom finále budú

minimálne 3 vína. 

Udeľovanie cien a diplomov
Na základe výsledkov budú vínam priznané ocenenia:

ŠAMPIÓN VÝSTAVY  BIELYCH VÍN so zbytkovým cukrom do 12 g/liter (kat. 1)
ŠAMPIÓN VÝSTAVY  ČERVENÝCH VÍN so zbytkovým cukrom do 12 g/liter (kat. 2)
ŠAMPIÓN VÝSTAVY  RUŽOVÝCH VÍN so zbytkovým cukrom do 12 g/liter (kat. 3)
ŠAMPIÓN VÝSTAVY  BIELYCH, ČERVENÝCH, RUŽOVÝCH  VÍN so zbytkovým cukrom 
                                         nad 12,1 g/liter (kat. 4)
CENA STAROSTU OBCE ZA NAJLEPŠIE VÍNO ODRODY VELTLÍNSKE ZELENÉ

CENA ZDRUŽENIA MALOKARPATSKÁ VÍNNA CESTA ZA KOLEKCIU 4 VÍN

DIPLOMY pre vína ohodnotené na zlatú a striebornú medailu pri pravidle 30 percent medailí. 
Cena združenia MVC bude udelená výrobcovi vína z Malokarpatskej vinohradníckej oblasti (MVO) 
a z hrozna pochádzajúceho z MVO, preto súťažiaci, ktorí budú o túto cenu súťažiť, musia označiť svoje súťažné vzorky, vyrobené z hrozna MVO. Neoznačenie pôvodu hrozna  bude organizátor vyhodnocovať ako vína vyrobené z hrozna z iných oblastí ako MVO.

Verejná ochutnávka vín s odovzdaním cien pre víťazov 
Verejná ochutnávka vín bude dňa  28.2. (sobota) 2015 od 13.00-22.00 v Spoločenskom dome Aréna
vo Viničnom. Ceny víťazom budú odovzdané o 15.00 hodine. 
Samolepky  33. výstava vín Viničné 2015
    Samolepky- hologramy s označením Šampión, Zlatá medaila, Strieborná medaila smie distribuovať iba 

organizátor súťaže- Spolok priateľov vína vo Viničnom. Inak použité alebo získané samolepky bude považovať organizátor za porušenie štatútu s právom na  vyradenie zo súťaže v nasledujúcom ročníku.
Cena samolepiek bude uvedená v katalógu výstavy. Zakúpiť sa budú dať už v deň výstavy ako aj neskôr.
Objednávky na zakúpenie samolepiek prijíma organizátor do 15. marca 2015. 
Kontakt: Spolok priateľov vína vo Viničnom, Brezová ulica č. 37, Viničné

0907 327 773  ,   0905 962 416               Info:  www.mvc.sk       www.vinicne.sk
 Martin Ulrich, predseda Spolku priateľov vína vo Viničnom.
